Gunung Kinabalu

Gunung Kinabalu je vrch na ostrove Borneo v Juhovýchodnej Ázii. Leží v malajzijskom štáte Sabah a je súčasťou chráneného územia Národný park Kinabalu. Je najvyšším vrchom pohoria Banjaran Crocker na ostrove Borneo, najvyšším vrchom Malajzie a najvyšším vrchom celého Malajského súostrovia (bez ostrova Nová Guinea). Podľa topografickej prominencie je dvadsiatym najprominentnejším vrcholom na Zemi."World Top 50 Most Prominent Peaks" Peaklist.org. Prístup 2011-11-21.

Satelitné merania z roku 1997 určili výšku jeho najvyššieho vrcholu na , čo je o cca 6 m menej ako predchádzajúce merania. Túto správu oznámil vtedajší malajzijský premiér Mahathir Mohamad.Phillipps, A. a F. Liew 2000. Globetrotter Visitor's Guide – Kinabalu Park. New Holland Publishers (UK) Ltd.

Na Gunung Kinabalu sa nachádza ekoregión horských alpských lúk a krovísk. Vrch a jeho okolie patrí medzi dôležité biologické lokality na svete: Rastie tu viac než 4 500 druhov rastlín, žije tu 326 druhov vtákov a 100 druhov cicavcov. Medzi známe druhy patrí gigantická rastlina z rodu Rafflesia alebo orangutany. Národný park a vrchol sú zapísané do zoznamu Svetového dedičstva UNESCO.Mount Kinabalu National Park   ... revered abode of the dead

Výstup na vrchol nie je pre osobu s dobrou kondíciou náročný. Na hlavnej trase nie je potrebný ani horolezecký výstroj. Ostatné trasy na vrcholy v masíve si však vyžadujú horolezecké schopnosti.

 Referencie 

 Iné projekty 

 Zdroj 

Kategória:Lokality Svetového dedičstva v Malajzii
Kategória:Vrchy v Malajzii
Kategória:Borneo
Kategória:Štvortisícovky v Malajzii